સતત વિવાદમાં રહેતા ચેમ્બર પ્રમુખની કાર્યશૈલીને લઈને આજે મળેલી સધર્ન ગુજરાત ચેમ્બર ઓફ કોમર્સ એન્ડ ઇન્ડસ્ટ્રીની ત્રિ-માસિક સભા અને મેનેજીંગ કમિટીની બેઠક તોફાની બની હતી, પૂર્વ પ્રમુખ બી. એસ. અગ્રવાલના કાર્યકાળ દરમિયાન થયેલા પ્રિન્ટ એક્સપોમાં બુકિંગ લાવનારને રૂપિયા આપવા બાબતે થયેલા વિવાદ ઉપરાંત તાજેતરમાં નવી ટેક્સટાઇલ પોલિસી માટે ગાંધીનગર ખાતે ગયેલા પ્રતિનિધિ મંડળમાં મોટાભાગના આગેવાનોને પડતા મુકવાના પ્રકરણમાં આજે ચેમ્બર પ્રમુખને ચારે તરફથી આડે હાથે લેવામાં આવતા ચેમ્બરની મેનેજીંગ કમિટી તોફાની બની રહી હતી.